《寄刘知言》
宋代·林季仲

年来何止二宜休，合把身名付钓舟。
寒食又冲花下雨，晚塘渐狎棹前鸥。
推居谁复如公瑾，种竹犹怜似子猷。
来坐梅阴引春酒，微酸点点著枝头。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。